
	1.
	TEKSTUALNI DEL



1.0
Usmeritve iz veljavnih prostorskih aktov

Obravnavano območje se ureja z Odlokom o sprejetju zazidalnega načrta za severno obrtno industrijsko cono mesta Murska Sobota (Uradni list RS, št. 8/2004 z dne 30.1.2004).
V Odloku o občinskem prostorskem načrtu Mestne občine Murska Sobota - OPN (Uradni list, št. 63/2014) je predmetno območje opredeljeno kot stavbno. Območje spada po določilih 35. člena v enoto urejanja prostora SO 81, IP – površine za industrijo. V  območja  »I – OBMOČJA PROIZVODNIH DEJAVNOSTI« se umeščajo objekti, ki so pretežno namenjena industrijskim, proizvodnim in spremljajočim storitvenim in servisnim dejavnostim. V določbah 89. člena OPN je navedeno, da se upoštevajo prostorsko izvedbeni pogoji, ki so določeni v veljavnem zazidalnem načrtu. Upoštevati se morajo tudi določbe drugih členov OPN.

2.0 Obstoječe stanje
Predmetna sprememba zazidalnega načrta za severno obrtno industrijsko cono (SOIC) obravnava južni del območja ZN, ki je z veljavnim ZN opredeljen kot območje 1. faze urejanja. To je območje, ki se nahaja južno od predvidene obvozne železniške proge in ki se prometno, preko že izvedenega krožnega križišča, navezuje na regionalno cesto R 1-232 Murska Sobota – Martjanci, ter na območje trgovskega centra »BTC«, ki se nahaja na zahodni strani regionalne ceste. Več trgovskih objektov je lociranih tudi južno od obravnavanega območja. 

Del ureditev znotraj severne obrtno industrijske cone je že realiziran. Predvsem so izvedene primarne infrastrukturne ureditve: dovozna cesta, parkirišča, javne komunalne naprave (kanalizacija, vodovod, n.n. el priključek, telekomunikacijski priključek). V skladu z določili veljavnega ZN, ki je dopuščal na obravnavanem območju poleg industrijskih in obrtnih objektov tudi gradnjo objektov s trgovsko-poslovnimi funkcijami, je znotraj območja zgrajen tudi objekt, ki je delno namenjen tudi diskontni prodaji.
3.0
Predvidene dejavnosti in ureditve
Novi lastnik parcele je izkazal namero, da želi na eni izmed parcel graditi samostojni trgovski objekt. Odlok o sprejetju zazidalnega načrta za severno obrtno industrijsko cono mesta Murska Sobota (Uradni list RS, št. 8/04), je bil izdelan v letu 2003. Takrat investitorji in s tem natančne vsebine, za večino objektov niso bili znani, zato so se dejavnosti, pozidava in gabariti objektov predvideli le z osnovnimi opisi. Za območje 1. faze se je predvidela gradnja objektov »pretežno obrtno-storitvene in proizvodne dejavnosti ter trgovsko-poslovnih funkcij v manjših gabaritih«. V opisnem delu, ki je v prilogi prostorskega akta, pa je zapisano podobno, da so v 1. fazi -  južno od železniške obvozne proge, zastopane pretežno obrtno proizvodne in servisne dejavnosti ter trgovsko-poslovne dejavnosti  - vse v sorazmerno manjših gabaritnih rastrih. 
Torej določila veljavnega odloka umestitev objektov s trgovsko dejavnost ne dovoljujejo nedvoumno. Ker določila odloka niso zapisana tako natančno, da bi se lahko sprejela odločitev o gradnji samostojnih trgovskih objektov na posameznih parcelah, je bilo potrebno pristopiti k predmetni spremembi prostorskega akta.
3.1 Predvidene dejavnosti
S predmetno spremembo prostorske akta se bo natančneje in nedvoumno določilo, da je znotraj obravnavanega območja 1. faze urejanja, poleg obrtno-storitvenih in proizvodnih dejavnosti, možna gradnja objektov namenjenih trgovski dejavnosti. 

3.2 Predvidene ureditve
Poleg objektov namenjenih obrtno-storitvenim in proizvodnim dejavnostim, se predvideva tudi gradnja objektov namenjenih trgovskim dejavnostim.
Grafične podlage prostorskega akta ostajajo v večji meri nespremenjene: maksimalna velikost gabaritov predvidenih na posameznih parcelah ostaja enaka, prav tako predvidena višina ter oblikovanje objektov.
- Idejne rešitve omrežja infrastrukture

S predvideno spremembo se ne bo spreminjala zasnova prometnih površin in komunalnih priključkov. Vsi komunalni priključki, ki so že izvedeni ostajajo nespremenjeni. Nespremenjeni ostajajo tudi že izvedeni cestni priključki na posamezne parcele in parkirne površine. Dovoli se izvedba dodatnih servisnih priključkov na dovozno cesto za potrebe dovoza in dostave.
Vse ostale ureditve znotraj območja, predvidene z veljavnim prostorskim aktom ostajajo nespremenjene.

	GRAFIČNI DEL

1. Pregledna situacija - Izrez iz OPN

